Upravno vijeće

Kino Edison, multimedijski centar za kulturno – turističke sadržaje

|  |  |  |  |
| --- | --- | --- | --- |
|  | |  |  |
|  | |  |
|  |  |  |

**Z A P I S N I K**

S 1. konstituirajuće sjednice Upravnog vijeća Ustanove „Kino Edison, multimedijski centar za kulturno – turističke sadržaje“, održane dana 15. veljače 2023. godine s početkom u 9,30 sati u prostorijama Grada Karlovca, Banjavčićeva 9.

**PRISUTNI ČLANOVI VIJEĆA**: Ida Galović

Sanja Zanki Pejić

**OSTALI PRISUTNI**: Marijana Tomičić, privremena ravnateljica Ustanove

Danijela Družak Rade

Privremena ravnateljica otvorila je sjednicu i pozdravila sve prisutne, te članice vijeća ukratko upoznala sa svime dosad realiziranim u okviru projekta „Revitalizacija nekadašnjeg kina Edison u funkciji pokretanja integriranih turističkih programa u gradu Karlovcu“, KK.06.1.1.17.0001 koji je sufinanciran iz Europskog fonda za regionalni razvoj, Operativni program Konkurentnost i kohezija 2014-2020, kao i o svim daljnjim planovima.

Privremena ravnateljica, Marijana Tomičić utvrdila je kvorum kako bi donesene odluke bile pravovaljane, te predložila sljedeći

**DNEVNI RED:**

1. Verifikacija mandata članova Upravnog vijeća

2. Izbor predsjednika i zamjenika Upravnog vijeća

3. Prijedlog teksta Statuta Ustanove „Kino Edison, multimedijski centar za kulturno – turističke

Sadržaje“

4. Razno

Predloženi dnevni red, privremena ravnateljica stavila je na glasovanje.

Nakon provedenog glasovanja dnevni red jednoglasno je usvojen.

**Ad.1. Verifikacija mandata članova Upravnog vijeća**

Privremena ravnateljica Marijana Tomičić utvrdila je da su Odlukom gradonačelnika o imenovanju članova Upravnog vijeća ustanove „Kino Edison, multimedijski centar za kulturno – turističke sadržaje“ (KLASA: 024-02/23-01/10, 2133-1-03-01/02-23-1) od dana 7. veljače 2023. godine imenovane dvije članice Upravnog vijeća i to Ida Galović i Sanja Zanki Pejić.

Trećeg člana imenovat će zaposlenici Ustanove kao svog predstavnika nakon provedbe postupka zapošljavanja u Ustanovi.

**Ad.2. Izbor predsjednika i zamjenika Upravnog vijeća**

Na poziv privremene ravnateljice Marijane Tomičić, Sanja Zanki Pejić predložila je Idu Galović za predsjednicu Upravnog vijeća. Ida Galović je suglasna s kandidaturom.

Privremena ravnateljica Marijana Tomičić stavila je na glasovanje Odluku o izboru Ide Galović za predsjednicu Upravnog vijeća Ustanove „Kino Edison, multimedijski centar za kulturno – turističke sadržaje“.

Nakon provedenog glasovanja, privremena ravnateljica utvrdila je da je odluka o izboru predsjednice jednoglasno donesena.

Izborom predsjednice Upravnog vijeća, predsjednica Ida Galović preuzima vođenje sjednice.

U postupku izbora zamjenice predsjednice, Ida Galović predložila je Sanju Zanki Pejić za zamjenicu predsjednice. Sanja Zanki Pejić suglasna je s kandidaturom.

Predsjednica Ida Galović stavila je na glasovanje Odluku o izboru Sanje Zanki Pejić za zamjenicu predsjednice Upravnog vijeća Ustanove „Kino Edison, multimedijski centar za kulturno – turističke sadržaje“.

Odluka o izboru zamjenice predsjednice donesena je jednoglasno

Odluka o izboru predsjednice i zamjenice predsjednice Upravnog vijeća Ustanove „Kino Edison, multimedijski centar za kulturno – turističke sadržaje“ (u prilogu).

**Ad. 3. Prijedlog teksta Statuta Ustanove „Kino Edison, multimedijski centar za kulturno –**

**turističke sadržaje“**

Izvjestiteljica ove točke dnevnog reda bila je privremena ravnateljica Marijana Tomičić koja je ukratko izložila prijedlog teksta Statuta Ustanove „Kino Edison“, multimedijski centar za kulturno – turističke sadržaje, za koji je potrebno zatražiti prethodnu suglasnost Gradskog vijeća Grada Karlovca.

Predsjednica je nakon izlaganja privremene ravnateljice i kraće rasprave oko pojedinih odredbi prijedloga statuta, dala na glasovanje Odluku o prijedlogu teksta Statuta Ustanove „Kino Edison, multimedijski centar za kulturno – turističke sadržaje“.

Nakon provedenog glasovanja predsjednica je utvrdila da se jednoglasno donosi

Odluka o prijedlogu teksta Statuta Ustanove „Kino Edison, multimedijski centar za kulturno – turističke sadržaje“ (u prilogu).

**Ad. 4. Razno**

Pod točkom razno privremena ravnateljica odgovorila je i dala dodatne informacije i obrazloženja na upite zamjenice predsjednice vezane za provedbu projekta i daljnje planove.

Tajnica Upravnog vijeća Privremena ravnateljica

Danijela Družak Rade Marijana Tomičić

Predsjednica Upravnog vijeća

Ida Galović